
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 126 


10 Μαρτίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός ειδικών όρων και περιορισμών δόμησης 
σε κτίριο το οποίο έχει χαρακτηρισθεί ως διατηρη¬ 
τέο και βρίσκεται εντός του ρυμοτομικού σχεδίου 

Αθηνών. 1 

Χαρακτηρισμός ως διατηρητέων τριών (3) κτιρίων που 
βρίσκονται εντός του εγκεκριμένου ρυμοτομικού 
σχεδίου Αθηνών και καθορισμός ειδικών όρων και 
περιορισμών δόμησης αυτών. 2 


ΑΠΟΦΑΣΕΙΣ 

Αριθ. 4233/734 (1) 

Καθορισμός ειδικών όρων και περιορισμών δόμησης σε 
κτίριο το οποίο έχει χαρακτηρισθεί ως διατηρητέο και 
βρίσκεται εντός του ρυμοτομικού σχεδίου Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α’ 210),ό¬ 
πως τροποποιήθηκαν με το άρθρο 1 (παρ.1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες διατάξεις» (Α’ 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α’ 154) καιαντικα- 
ταστάθηκε με την παραγ. 2α του άρθρου 1 του Ν. 
2469/1997 (Α’ 38). 

3. Την υπ’ αρ.103326/1281/15.12.96 απόφαση του Υ¬ 
πουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος Χω¬ 
ροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, 
Δ/νσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων - πλην Γ ενικής Γ ραμμα- 
τείας Δημοσίων Έργων» (’ΦΕΚ 1126/Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 


28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9). 

5. Την από 1.9.1999 αιτιολογική έκθεση της Δ/νσης Πολε- 
οδομικού Σχεδιασμού - Τμήμα Παραδοσιακών Οικισμών. 

6. Την σύμφωνη γνώμη της ενδιαφερόμενης Αικατερί¬ 
νης Χαρώνη (αρ.πρωτ.ΥΠΕΧΩΔΕ 22828/6325/7.9.1999). 

7. Το 112/1999 υπηρεσιακό σημείωμα της Διεύθυνσης Πο- 
λεοδομικού Σχεδιασμού-Τμήμα Παραδοσιακών Οικισμών. 

8. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α., αποφασίζουμε: 

1. Στο κτίριο, που βρίσκεται στην περιοχή της Πλάκας του 
εγκεκριμένου ρυμοτομικού σχεδίου Αθηνών και ειδικότερα 
επίτων οδών Απόλλωνος αρ. 28 και Αγίας Φιλοθέης, το οποίο 
έχει χαρακτηρισθεί ως διατηρητέο με το από 24.10.1980 Π. 
Δ/γμα (Δ' 617), φερόμενο ως ιδιοκτησία Αικ. Χαρώνη, καθο¬ 
ρίζονται ειδικοί όροι και περιορισμοί δόμησης ως εξής: 

α) Επιτρέπεται η νέα διαρρύθμιση των χώρων του α' ο¬ 
ρόφου και του δώματος με την κατάργηση της ξύλινης 
βοηθητικής σκάλας. 

β) Επιτρέπεται η αντικατάσταση της οροφής του α’ ορό¬ 
φου, η ανακατασκευή του δώματος και η προσθήκη κατ’ε- 
πέκταση αυτού χτίσματος εμβαδού 25.00 τμ. χωρίς υπέρ¬ 
βαση του ισχύοντος συντελεστή δόμησης και ποσοστού 
κάλυψης, όπως φαίνεται στα τρία (3) σχετικά πρωτότυπα 
διαγράμματα σε κλίμακα 1:50, που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών 
με την 4233/2000 πράξη του και που αντίτυπά τους σε φω¬ 
τοσμίκρυνση δημοσιεύονται με την παρούσα απόφαση. 

γ) Η προσθήκη πρέπει να έχει την ίδια μορφή με το υ- 
πάρχον κτίσμα. 

δ) Καθορίζεται η χρήση κατοικίας και επαγγελματικών 
γραφείων και εργαστηρίων. 

ε) Κατά τα λοιπά εξακολουθούν να ισχύουν οι διατάξεις 
του από 24.10.1980 Π. Δ/τος (Δ'617). 

2. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 17 Φεβρουάριου 2000 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3345/524 (2) 

Χαρακτηρισμός ως διατηρητέων τριών (3) κτιρίων που 

βρίσκονται εντός του εγκεκριμένου ρυμοτομικού σχε¬ 
δίου Αθηνών και καθορισμός ειδικών όρων και περιο¬ 
ρισμών δόμησης αυτών. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός (Α’ 210),ό¬ 
πως τροποποιήθηκαν με το άρθρο 1 (παρ.1 και 2) του Ν. 
1772/1988 « Τροποποίηση διατάξεων του Ν. 1577/1985 
«ΓΟΚ» και άλλες διατάξεις (Α’ 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α’ 137) που προστέ¬ 
θηκε με το άρθρο 27 του Ν. 2081/1992 (Α’ 154) και αντι- 
καταστάθηκε με την παραγ.2α του άρθρου 1 του Ν. 
2469/1997 (Α'38). 

3. Τις διατάξεις της παρ.Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

4. Την υπ’ αριθμ. 103326/1281/5.12.96 απόφαση «Μετα¬ 
βίβαση αρμοδιοτήτων του Υπουργού και Υφυπουργού 
Περιβάλλοντος Χωροταξίας και Δημοσίων Έργων στον 
Γενικό Γραμματέα και στους Προϊσταμένους των Γενικών 
Δ/νσεων, Δ/νσεων και Τμημάτων του Υπουργείου Περι¬ 
βάλλοντος Χωροταξίας και Δμοσίων Έργων πλην Γενικής 
Γραμματείας Δημοσίων Έργων» (1126Β/16.12.96). 

5. Την από 20.5.1999 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

6. Το αρ. πρ.3888/1214/99/20.5.1999 έγγραφο της Δι¬ 
εύθυνσης Πολεοδομικού Σχεδιασμού προκειμένου να τη¬ 
ρηθεί η προβλεπόμενη από την παρ. 2 του άρθρου 4 του 
Ν. 1557/85 διαδικασία και το γεγονός ότι παρήλθε άπρα¬ 
κτη η προθεσμία της ως άνω διάταξης χωρίς να περιέλ¬ 
θουν στην αρμόδια υπηρεσία του ΥΠΕΧΩΔΕ τυχόν αντιρ¬ 
ρήσεις ενδιαφερομένων. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 


1. Χαρακτηρίζονται ως διατηρητέα τα 3 κτίρια που βρί¬ 
σκονται επί της οδού Ακομινάτου 2, 4 και 6 της περιοχής 
Μεταξουργείου του εγκεκριμένου ρυμοτομικού σχεδίου 
Αθηνών, όπως φαίνονται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:1000, που θεω¬ 
ρήθηκε από τον Προϊστάμενο της Δ/νσης Τοπογραφικών 
Εφαρμογών με την αρ. 3345/2000 πράξη του και που το α¬ 
ντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέα χαρακτηρίζονται τα αρχικά κτίρια όπως 
και οι εναρμονιζόμενες με αυτά μεταγενέστερες προσθή¬ 
κες, όχι όμως και τα στοιχεία που αλλοιώνουν τα αρχικά 
κτίρια.Ο καθορισμός των στοιχείων που αλλοιώνουν τα 
αρχικά κτίρια πραγματοποιείται από την Επιτροπή Πολε- 
οδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών ή διακοσμητικών 
στοιχείων τους. 

4. Αίτηση για προσθήκη στα διατηρητέα κτίρια απο- 
στέλλεται από την Πολεοδομική Υπηρεσία, με γνώμη της 
ΕΠΑΕ,στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων, για ειδική ρύθ¬ 
μιση σύμφωνα με τις διατάξεις της παρ. 2. του άρθρου 4 
του Ν. 1577/85 «Περί ΓΟΚ» εφόσον δεν παραβλάπτονται 
τα διατηρητέα κτίρια. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα 
κτίρια. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για την τυχόν 
χρήση των χώρων των κτιρίων. 

6. Για οποιαδήποτε επέμβαση στο εξωτερικό ή εσωτε¬ 
ρικό των κτιρίων καθώς και για την τοποθέτηση επιγρα¬ 
φών, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 8 Φεβρουάριου 2000 

Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 


ΥΠΟΥΡΓΕΙΟΝ ι ΔΗΜΟΣΙΟΝ ΕΡΓΟΝ “ ______ 

ΥΠΗΡΕΣΙΑ ΤΟΠΟΓΡΑΦΗΣΕΟΝ ΚΑΙ ΚΤΗΜΑΤΟΛΟΓΙΟΥ I ΚΑ0036 

